Predplatitelia hernej služby zase raz ušetria.
Hoci kooperačná strieľačka Outriders vyjde už 1. apríla, čerstvo oznámené pridanie hry do služby Xbox Game Pass nie je žiadnym žartom. Téme sa venoval web VG247.
Ak si však predplatiteľom počítačovej verzie výhodnej služby od Microsoftu a už sa tešíš, ako si novinku od štúdia People Can Fly zahráš aj tam, tvoja radosť je predčasná.
Outriders bude v rámci Xbox Game Pass dostupné iba pre konzoly a mobilné zariadenia cez cloud.
Nová upútavka na Outriders:
Ako sme avizovali, hra príde už v apríli na počítače, PlayStation 4, PlayStation 5 , Xbox One, Xbox Series X a Xbox Series S . Pre majiteľov mobilných zariadení s Androidom bude k dispozícii prostredníctvom xCloudu.